
R A P O R T
privind planul  de acţiuni şi lucrări de interes local

            Subsemnata, POPOVICI NICOLETA MARIA, angajată în cadrul Primăriei Deta, Comp. „Asistenţă socială şi relații cu publicul” având în vedere art. 61, alin. (1) din  Legea nr. 196 din 31.10.2016 privind venitul minim de incluziune, care prevede :

 " Pentru îndeplinirea obligaţiei prevăzute la art. 59 alin. (1) de către persoanele apte de muncă beneficiare de ajutor de incluziune, primarii au următoarele obligaţii:

 a) să întocmească anual un plan de acţiuni/lucrări de interes local, care se poate revizui semestrial;

 b) să ţină evidenţa orelor de muncă efectuate, pentru activităţile şi lucrările de interes local, de către persoanele apte de muncă; 

c) să asigure persoanelor prevăzute la lit. b) instructajul în domeniul securităţii şi sănătăţii la locul de muncă;"

Vă înaintez spre analiză şi aprobare Planul de acţiuni / lucrări de interes local, propuse a se efectua de către beneficiarii de venit minim de incluziune,  în anul 2024.

Potrivit art. 59 alin. (1) din Legea nr. 196 / 2016 privind venitul minim de incluziune în cazul familiilor beneficiare care include şi componenta de ajutor de incluziune, una dintre persoanele majore apte de muncă din familie, are obligaţia de a presta lunar, la solicitarea primarului activităţi sau lucrări de interes local, cu respectarea duratei normale a timpului de muncă şi a normelor de securitate şi sănătate în muncă.


Participanţii la activităţi lucrează sub directa coordonare a viceprimarului orașului Deta, care le normează munca, ţine evidenţa activităţilor prestate de fiecare participant şi le face instructajul periodic pentru protecţia muncii.

În temeiul celor de mai sus, propun adoptarea unui proiect de hotărâre și înaintatea acestuia către Consiliului Local spre aprobare, conform competenţelor stabilite de lege.

Consilier superior,

                                                                                    Nicoleta Popovici

